《九日新种梅花开》
宋代·方岳

木叶绿未脱，菊丛黄始华。
泛萸几何日，尚觉陶巾斜。
寒梅殊不情，矜秋吐奇葩。
霜须半含蕾，春{上艹下拱}新茁芽。
记初手锄月，垂杨已藏鸦。
了无盘错根，但有枯槎牙。
真同弃之耳，生意讵可涯。
岁行不能半，孤秀则汝喜。
眷言抱幽独，乃亦纷竟耶。
妨处在岁寒，奚取俗眼夸。
盍守虬龙姿，毋污蜂蝶哗。
雪霜政凌厉，春自不我遐。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。